Bestyrelsen for Assens Skole ved Mariager angriber nu politikerne i Mariagerfjord Kommune - efter truslerne om, at skolen lukker. Skolebestyrelsen mener den kan påpege væsentlige fejl, mangler og forudsætninger i den embedsmandsrapporten, der foreslår Assens skole nedlagt. Nu er der indkaldt til borgermøde i Assens Hallen 29. oktober. Skolebestyrelsen håber der også kommer mange politikere. Det virker som en lappeløsning, når der bliver lagt op til besparelser og væsentlige ændringer for Assens skole, idet alt taler for, at Assens by og omegn vil udvikle sig kolossalt fremover, mener skolebestyrelsen. Der vil være brug for en selvstændig ledet skole, der er parat til at modtage alle nye børn. Og hver en sten skal vendes i debatten, inden politikerne tager beslutning! I hvert fald kan man regne med, at Assens skole og by vil lægge maksimalt pres på det politiske system for en tilfredsstillende løsning. Det skriver skolebestyrtelsen i en pressemeddelelse.

Referat:
Bestyrelsen for Assens Skole vil have politikerne med i en debat om at skolen fortsætter. Der er politisk lagt op til en lukning